ชาวเน็ตโวย “เฟซบุ๊ก-อินสตาแกรม” ขัดข้องทั่วโลก เร่งจนท.แก้ไขด่วน!
ชาวเน็ตโวย “เฟซบุ๊ก-อินสตาแกรม” ขัดข้องทั่วโลก เร่งจนท.แก้ไขด่วน!
14 มี.ค. 2562

ผู้สื่อข่าวรายงานว่า ในวันนี้ 14 มี.ค.61 ผู้ใช้สื่อสังคมออนไลน์ รายงานปัญหาการเข้าใช้งานเฟซบุ๊กและอินสตาแกรม ไม่สามารถเข้าสู่ระบบ แสดงความคิดเห็น หรือโพสต์ข้อความรวมทั้งรูปภาพได้ ล่าสุด เฟซบุ๊ก ได้ทวีตข้อความว่า รับทราบปัญหาและจะดำเนินการแก้ไขโดยเร็วที่สุด
ทั้งนี้ เมื่อช่วงค่ำวานนี้ (13 มี.ค.2562) สำนักข่าวซีเอ็นเอ็น รายงานว่า Facebook (เฟซบุ๊ก) ซึ่งเป็นเครือข่ายโซเชียลที่ใหญ่ที่สุดในโลก ได้ทวีตข้อความผ่านทวิตเตอร์ เพื่ออธิบายว่าเฟซบุ๊กทั่วโลกกำลังประสบปัญหาในการใช้งาน
ผู้ใช้เฟซบุ๊ก และแพลตฟอร์มอื่นๆ ทั้งอินสตาแกรม เมสเซนเจอร์ และ วอทแอปซ์  ประสบปัญหาในการเข้าถึงบริการ หลายคนใช้ทวีตเตอร์ เพื่อแสดงความคิดเห็นบนสื่อสังคมออนไลน์ในขณะที่เฟซบุ๊กเริ่มขัดข้องและใช้งานไม่ได้เมื่อช่วงค่ำวานนี้
สำหรับการขัดข้องเริ่มขึ้นในช่วงบ่ายวานนี้และดูเหมือนว่าจะส่งผลกระทบต่อผู้คนในหลายๆ พื้นที่ รวมถึงสหรัฐอเมริกา อเมริกากลาง อเมริกาใต้ และยุโรป

 
 